Lisa Aisato

**Lisa Aisato Njie Solberg** (født 1981) er en norsk illustratør, bildebokforfatter og billedkunstner.

## Utdannelse
Hun har utdannelsen sin fra Einar Granum Kunstskole (2000–2001) og Strykejernet kunstskole (2002–2004).

## Forfatter og illustratør
Etter å ha debutert som forfatter i 2008 har hun gitt ut flere egne bildebøker, illustrert for andre forfattere og for magasiner. Aisato var fast illustratør i *[[Dagbladet Magasinet]] fra 2009 til 2020.* Hennes bøker er oversatt til 43 språk og i 2015 ble hun kåret til en av de ti beste forfatterne under 35 år av *[[Morgenbladet]].*

Bildeboken *Odd er et egg*, som ble utgitt i 2008, har vært forelegg både for figurteater og for en animasjonsfilm regissert av Kristin Ulseth.

Boka *Livet – illustrert* var i 2019 den tredje mest selgende boka i Norge ifølge Bokhandlerforeningens bestselgerliste.

Barneboka *Snøsøsteren*, som hun lagde sammen med forfatter Maja Lunde, ble solgt til 23 land. I 2020 kom oppfølgeren *Solvokteren*. *Snøsøsteren* ble i 2024 filmatisert for Netflix med Cecilie A. Mosli som regissør og med Tromsø som innspillingssted. I 2023 kom bok nummer 3, *Vindmakeren*. Høsten 2025 ga Lunde og Aisato ut den fjerde og siste boken i den såkalte *Årstidskvartetten*, boken *Tordendronningen*.

## Familie
Lisa Aisato har norsk mor og gambisk far, og er oppvokst i Norge. Hun har fotalt om egen identitet og familiehistorie i boka *Mine to oldemødre*. 

Hun bor og arbeider på Skjærhalden i Hvaler kommune. Hun er søsteren til Haddy Njie og klesdesigneren Jankeh Njie Jamanca.
## Bibliografi

### Egne bøker
* 2008: *Til min elskede*, Gyldendal
* 2008: *Mine to oldemødre*, Gyldendal
* 2010: *Odd er et egg*, Gyldendal
* 2013: *Fugl*, Gyldendal
* 2014: *En fisk til Luna*, Gyldendal
* 2018: *Snokeboka*, Gyldendal
* 2019: *Livet - illustrert*, Kagge Forlag
* 2024: *Lisa Aisato's Strange and Amazing Colouring Book*

### Illustrasjoner til andres tekster
* 2007: *Damms leseunivers 2*, Cappelen Damm
* 2009: Julia Lossius Kahrs: *Sølvrevene*, Gyldendal
* 2009: *Den store sangboken* (hovedillustratør), Gyldendal
* 2010: Anna Bache-Wiig: *Don Fridtjof*, Cappelen Damm
* 2010: Tor Åge Bringsværd: *Tambar er et troll*, Gyldendal
* 2010: Tor Åge Bringsværd: *Tambar og harepusene*, Gyldendal
* 2011: Tor Åge Bringsværd: *Tambar og sjøormen*, Gyldendal
* 2011: Tor Åge Bringsværd: *Tambar og trollkjerringa*, Gyldendal
* 2012: Brynjulf Jung Tjønn: *Fotballskoene*, Cappelen Damm
* 2012: Gaute Heivoll: *Svalene under isen*, Cappelen Damm
* 2012: Ingrid Bjørnov: *Se Norges blomsterdal*, Vega Forlag
* 2012: Tor Åge Bringsværd: *Tambar og sjumilsstøvlene*, Gyldendal
* 2012: Tor Åge Bringsværd: *Tambar og eventyrsverdet*, Gyldendal
* 2012: Jesper Juul: *Vier Werte, die Kinder ein Leben lang tragen*, Gräfe und Unzer
* 2013: *Salto elevbok*, Gyldendal
* 2013: *Kaleido - lese- og skrivebok 1A*, Cappelen Damm
* 2013: Asbjørnsen og Moe: *Asbjørnsen og Moe og de gode hjelperne: en eventyrfeiring*, Cappelen Damm
* 2014: *Barnas store julebok*, Gyldendal
* 2014: Tor Åge Bringsværd: *Tambar får en ny venn*, Gyldendal
* 2015: Gaute Heivoll: *Det svarte pianoet*, Cappelen Damm
* 2015: Agnes-Margrethe Bjorvand: *Astrid Lindgren*, Cappelen Damm
* 2015: Tor Åge Bringsværd: *Tell med Tambar*, Gyldendal
* 2016: Tor Åge Bringsværd: *Tambar har bursdag*, Gyldendal
* 2016: Haddy Njie: *Snart sover du - Et års god natt*, Cappelen Damm
* 2016: Jesper Wung-Sung: *Frøen og fluen*, Rosinante & Co
* 2016: Thomas Marco Blatt: *Bror, søster - dikt for barn*, Cappelen Damm
* 2017: Bjørk Matheasdatter: *Å elske og bli elsket*, Gyldendal
* 2017: Klaus Hagerup: *Jenta som ville redde bøkene*, Gyldendal
* 2018: Maja Lunde: *Snøsøsteren*, Kagge Forlag
* 2018: Linn Skåber: *Til ungdommen*, Pitch Forlag
* 2018: Tor Åge Bringsværd: *Tambar på sykehuset*, Gyldendal
* 2019: Tor Åge Bringsværd: *Tambar på hyttetur*, Gyldendal
* 2019: Tor Åge Bringsværd: *Tambar begynner på skolen*, Gyldendal
* 2019: *Min første sangbok*, Gyldendal
* 2019: *Min første dyresangbok*, Gyldendal
* 2019: Katherine Paterson: *On the night of his birth*, Flyaway books (USA)
* 2020: Linn Skåber: *Til de voksne*, Pitch Forlag
* 2020: Maja Lunde: *Solvokteren*, Kagge Forlag
* 2020: Bjørk Matheasdatter: *Å løfte og bli løftet*, Gyldendal
* 2020: *Min første sanglekebok,* Gyldendal
* 2021: Linn Skåber: *Til oss fra de eldste*, Pitch Forlag
* 2021: Mariangela Di Fiore, *Å ri på enhjørninger*, Gyldendal
* 2022: Charles Dickens, oversatt av Erlend Loe *[[En julefortelling]]*, Kagge Forlag
* 2023: Maja Lunde: *Vindmakeren*, Kagge Forlag
* 2025: Maja Lunde: *Tordendronningen*, Kagge Forlag

## Utmerkelser
* 2015: Kåret til en av de ti beste forfatterne under 35 år av Morgenbladet
* 2016: Sørlandets litteraturpris sammen med Agnes-Margrethe Bjorvand for *Astrid Lindgren*
* 2016: Litteraturprisen fra Fredrik Halvorsens legat
* 2016: Teskjekjerringprisen sammen med Haddy Njie for boka *Snart sover du*
* 2017: Filmen *[[Odd er et egg (kortfilm)|Odd er et egg]]* ble kåret til beste animerte kortfilm på Tribeca filmfestival
* 2018: Filmen *Odd er et egg* ble nominert til Amandaprisen i kategorien Beste kortfilm
* 2018: Ordknappen for boka *Jenta som ville redde bøkene*
* 2019: Skolebibliotekarforeningens litteraturpris
* 2019: Bokhandlerprisen for boka *Livet - illustrert*
* 2020: Gullmedalje i kategorien Holiday Book i Moonbeam Children's Book Awards, for boka *The night of his birth,* sammen med Katherine Paterson*.*

## Referanser


## Kilder
*  Presentasjon av Lisa Aisato Njie Solberg i Forfatterkatalogen på Forfattersentrums nettsider

## Eksterne lenker
* 
* 

*  
*  Portrett, NRK
*  Bokprogrammet NRK: Hvorfor leser vi om det vi frykter mest?